stanford-oval/wikipedia huggingface dataset:
การปะทะตามแนวชายแดนพม่า พ.ศ. 2553–2554
เส้นเวลา > เหตุการณ์ใน พ.ศ. 2554

ในเดือนมกราคม การต่อสู้เกิดขึ้นตลอดในช่วงปีใหม่ระหว่างกองทัพพม่าและกองทัพประชาธิปไตยกะเหรี่ยงพุทธ โดยยังยิงจรวดเข้าใส่กัน บางส่วนพลัดเข้ามาในเขตไทย ทำให้ทหารไทยบาดเจ็บ 2 คน กองทัพประชาธิปไตยกะเหรี่ยงพุทธกล่าวอ้างว่าฆ่าทหารพม่าได้ 26 คน และบาดเจ็บ 35 คน มีผู้อพยพเข้ามาในไทย 200 คนซึ่งฝ่ายไทยจัดให้อยู่ที่ตำบลพบพระ กองทัพประชาธิปไตยกะเหรี่ยงพุทธยังกล่าวอ้างว่าฝ่ายไทยยอมให้ทหารพม่าผ่านแดนเข้าไปใช้ดินแดนไทยในการโจมตีฝ่ายตน แต่ทหารไทยไม่ได้โต้ตอบ
ในเดือนกุมภาพันธ์ เกิดการสู้รบระหว่างองค์การเอกราชกะชีนกับกองทัพพม่า โดยฝ่ายกะชีนกล่าวว่ากองทัพพม่านำโดยนายพลยิน ทเว ได้นำทหารล้ำเข้าไปในพื้นที่ควบคุมของฝ่ายกะชีน ทำให้เกิดการปะทะขึ้น การสู้รบเกิดขึ้น 20 นาที ก่อนที่ฝ่ายพม่าจะถอยออกมา ทหารพม่าเข้าโจมตีทหารของกองทัพเอกราชกะชีนอีกในวันที่ 12 มิถุนายน ในวันรุ่งขึ้น กองทัพกะชีนได้ประกาศสงครามกลางเมืองกับพม่า
ในเดือนมีนาคม ทหารกองทัพปลดปล่อยแห่งชาติกะเหรี่ยงได้ซุ่มโจมตีรถบรรทุกทหาร 27 คน บรรทุกทหารพม่าประมาณ 300 คนบนเส้นทางระหว่างกาเนลายและบะยินหน่อง ทำให้ทหารพม่าเสียชีวิต 16 คน บาดเจ็บ 17 คน ในเดือนเมษายนและพฤษภาคมมีการปะทะระหว่างทหารพม่ากับกองกำลังของชนกลุ่มน้อยหลายจุด โดยในวันที่ 15 เมษายนเกิดการปะทะในรัฐฉาน ในเดือนพฤษภาคมเกิดการปะทะกับทหารกะเรนนี และทหารกะเหรี่ยงทั้งกองทัพปลดปล่อยแห่งชาติกะเหรี่ยงและกองทัพประชาธิปไตยกะเหรี่ยงพุทธซึ่งการสู้รบได้ต่อเนื่องไปจนถึงเดือนกันยายน ต่อมาในเดือนพฤศจิกายน จึงมีการเจรจาเพื่อหยุดยิงระหว่างกองทัพพม่าและสหภาพแห่งชาติกะเหรี่ยง
ผลกระทบทางเศรษฐกิจ

การสู้รบที่ชายแดนไทย-พม่าไม่ใช่เรื่องใหม่สำหรับผู้คนในแม่สอด อย่างไรก็ตาม การสู้รบที่เกิดขึ้นใกล้บริเวณนี้นับตั้งแต่การเลือกตั้งทั่วไปในประเทศพม่า พ.ศ. 2553 ส่งผลกระทบต่อการค้าระหว่างประเทศไทยและพม่าเนื่องจากมีการปิดด่านชายแดน การค้าระหว่างสองประเทศนี้นำเงินเข้าประเทศประมาณ 30 ถึง 36 ล้านบาทต่อปี
ปฏิกิริยาจากนานาชาติ

สหประชาชาติ – พัน กี-มุน เลขาธิการสหประชาชาติ ได้แสดงความกังวลเกี่ยวกับการปะทะระหว่างทหารรัฐบาลและกองทัพกบฏของชนกลุ่มน้อย
ออสเตรเลีย – พรรคออสเตรเลียนกรีนเรียกร้องให้คว่ำบาตรพม่าจากเหตุความรุนแรง
แคนาดา – กระทรวงการต่างประเทศของแคนาดาได้ประกาศจะดำเนินโครงการเพื่อนชาวแคนาดาสำหรับพม่าเพื่อช่วยเหลือผู้อพยพ
ไทย – รัฐบาลไทยเรียกร้องให้ทั้งสองฝ่ายสู้รบด้วยความระมัดระวัง เพราะมีระเบิด M79 พลัดหลงเข้ามาในเขตไทย
แหล่งข้อมูลอื่น

Burma Conflict Situation Report (Web Archive)
Burma Mission - Health Crisis
การว่างงานในประเทศไทย

ประเทศไทยมีอัตราการว่างงานต่ำมาก โดยอยู่ที่ร้อยละ 0.9 ในปี 2557 แนวโน้มการว่างงานในประเทศไทยไม่เปลี่ยนไปมากวัฏจักรธุรกิจตามทฤษฎีเศรษฐศาสตร์ทั่วไป เพราะโครงสร้างสังคมของไทยทำให้ผู้ว่างงานหางานทำใหม่ได้โดยเร็ว ส่งผลให้คนไทยวัยทำงานกว่าครึ่งประเทศประกอบอาชีพที่ไม่มั่นคง (งานรับจ้างทั่วไปและการช่วยงานครอบครัวโดยไม่มีรายได้ตอบแทน) คนวัยทำงานกว่าร้อยละ 60 ประกอบอาชีพอย่างไม่เป็นทางการ ทำให้ผู้ที่มีงานทำเข้าไม่ถึงการให้บริการประกันสังคมและไม่ได้รับการคุ้มครองเท่าที่กฎหมายกำหนดไว้ อัตราการว่างงานที่ต่ำนี้ทำให้ตัวเลขดังกล่าวนำมาใช้วิเคราะห์ข้อมูลเชิงเศรษฐศาสตร์ของประเทศไม่ได้ เพราะปัญหาที่แท้จริงอยู่ที่การจ้างงานต่ำระดับ
สำนักข่าวบลูมเบิร์กรายงานว่าอัตราการว่างงานในไทยอยู่ที่ร้อยละ 0.56 ในปี 2558 ซึ่งสวนกระแสโลกที่เศรษฐกิจได้รับผลกระทบจากราคาน้ำมันดิบที่ต่ำลง วิกฤตเศรษฐกิจในยุโรป และการชะลอตัวของเศรษฐกิจจีน ข้อเท็จจริงฟังได้ว่าอัตราการว่างงานในไทยที่ต่ำนี้เกิดได้จากหลายสาเหตุ อนึ่ง ประเทศไทยมีระบบประกันสังคมที่ไม่เข้มแข็งและน้อยคนจะสามารถเข้าถึงการประกันการว่างงาน ทำให้ผู้ทำงานไม่สามารถจะทิ้งระยะห่างหลังจากตกงานได้นาน ประเทศไทยยังเป็นสังคมเกษตรกรรม ทำให้ผู้ที่ตกงานในเขตเมืองสามารถเลือกกลับไปทำไร่ทำนาได้โดยง่าย โดยผู้ประกอบอาชีพเกษตรกรรมนี้มีมากถึงร้อยละ 40 ของแรงงาน[ต้องการอ้างอิง] นอกจากนี้ ประเทศไทยมีอัตราการเจริญพันธุ์ที่ต่ำมาก[ต้องการอ้างอิง] ทำให้มีคนรุ่นใหม่เข้ามาเริ่มทำให้ไม่มากในแต่ละปี แต่มีผู้เกษียณอายุมากขึ้นเรื่อย ๆ ส่งผลให้มีแรงงานไม่เพียงพอและอัตราการว่างงานต่ำลงโดยธรรมดา
ในปี 2561 สำนักข่าวบลูมเบิร์กจัดให้ประเทศไทยเป็นประเทศที่มีดัชนีความทุกข์ยาก (misery index) ต่ำสุดในโลกเป็นปีที่ 4 ติดต่อกัน โดยนำตัวเลขอัตราว่างงาน 1.3% ของไทยในปี 2560 ที่ธนาคารแห่งประเทศไทยรายงานไปพิจารณา
การจ้างงานต่ำระดับ

โครงการวิจัยการทำงานต่ำระดับในไทยปี 2547 พบว่าคนไทยทำงานไม่เต็มเวลาเป็นจำนวนมาก อีกทั้งยังทำงานต่ำระดับทั้งในด้านรายได้ เวลา และการศึกษา ผลวิจัยพบว่าผู้ที่ทำงานต่ำระดับมากที่สุดประกอบด้วยผู้ประกอบอาชีพรับจ้างทั่วไป ช่วยงานครอบครัว หรือผู้ที่ประกอบธุรกิจเอง ส่วนผู้ที่ทำงานต่ำระดับทางการศึกษาส่วนใหญ่เป็นผู้มีรายได้ดีและประกอบอาชีพที่มีผลตอบแทนดี
การหมุนรอบตัวเอง

ทรงกลมกำลังหมุนรอบตัวเอง
การหมุนรอบตัวเอง คือการที่วัตถุทำการหมุนไปรอบจุดหรือแกนภายในตัววัตถุเอง อาจใช้อธิบายการหมุนของวัตถุท้องฟ้า หรือการหมุนของวัตถุแข็งเกร็งในกลศาสตร์ ซึ่งสามารถอธิบายได้ด้วยสมการการหมุนของออยเลอร์ นอกจากนี้ยังใช้ในสาขาอื่น เช่น การหมุนในสเกตลีลา
นอกจากนี้แล้ว คำว่า "สปิน" (spin) ก็หมายถึงการหมุนรอบตัวเองซึ่งแปลว่าการหมุน มักใช้ในกลศาสตร์ควอนตัม และ ฟิสิกส์ของอนุภาคมูลฐาน ซึ่งถือว่าเป็นแนวคิดที่แตกต่างจากการหมุนของวัตถุทั่วไป
การหมุนของวัตถุท้องฟ้า

วัตถุท้องฟ้าส่วนใหญ่ เช่น ดาวเคราะห์ ดาวเทียม และ ดาวหาง ล้วนมีการหมุนรอบตัวเอง อย่างไรก็ตาม ก็มีการค้นพบว่าดาวฤกษ์บางดวง Cygnus X-1 มีแนวโน้มสูงที่จะไม่หมุนรอบตัวเองเลย ส่วนพัลซาร์น้นเชื่อกันว่าเป็นดาวนิวตรอนที่มีการหมุนรอบตัวเองอย่างรวดเร็ว
เนื่องจากไม่มีทางสังเกตแกนกลางของวัตถุทางดาราศาสตร์ได้ ดังนั้น การหมุนรอบตัวเองของวัตถุทางดาราศาสตร์จึงเป็นการสังเกตและคำนวณทางแสงเป็นส่วนใหญ่โดยอิงตามการหมุนของพื้นผิว อย่างไรก็ตาม สำหรับดาวเคราะห์ก๊าซยักษ์ เป็นไปไม่ได้ที่จะกำหนดระนาบที่ใช้เป็นข้อมูลอ้างอิงสำหรับการหมุน และเนื่องจากพื้นผิวมักจะมีการหมุนไปด้วย ความเร็วการหมุนจะแตกต่างกันไปขึ้นอยู่กับระยะห่างจากแกน ความเร็วในการหมุนจึงคำนวณจากการสังเกตสนามแม่เหล็กและพิจารณาความสัมพันธ์ทางกายภาพกับวัตถุท้องฟ้าอื่น ๆ เช่นเดียวกับดวงอาทิตย์ ซึ่งไม่สามารถระบุคาบการหมุนรอบตัวเองได้อย่างจำเฉพาะเจาะจง
แกนที่เป็นศูนย์กลางการหมุนของวัตถุท้องฟ้าเรียกว่า แกนหมุน และเวลาที่ใช้สำหรับการหมุนหนึ่งรอบเรียกว่า คาบการหมุนรอบตัวเอง คาบการหมุนรอบตัวเองคือเวลาที่วัตถุหมุนรอบตัวมันได้ 360 องศา ในกรณีที่วัตถุนั้นมีการโคจรรอบวัตถุอื่นไปด้วย คาบการหมุนรอบตัวเองอาจไม่เท่ากับเวลาที่วัตถุนั้นหันเข้าหาวัตถุอื่นที่ตัวมันโคจรรอบ ตัวอย่างเช่น เวลา 1 วันเป็นเวลาที่โลกหมุนรอบตัวเอง 1 รอบตามตำแหน่งของดวงอาทิตย์ แต่เมื่อโลกหมุนรอบตัวเอง 1 ครั้ง ตำแหน่งที่ปรากฏของดวงอาทิตย์ได้เคลื่อนไปเนื่องจากการโคจรรอบดวงอาทิตย์ กล่าวอีกนัยหนึ่ง ระยะเวลาการหมุนสั้นกว่าหนึ่งวัน (24 ชั่วโมง) ไปประมาณ 236 วินาที พูดอย่างอย่างได้ว่า โลกต้องใช้เวลาอีก 236 วินาทีในการหมุนรอบตัวเอง 1 ครั้งและยังคงหันเข้าหาทิศทางเดียวกับดวงอาทิตย์เมื่อวานนี้
พลังงานการหมุนจะผันผวนเนื่องจากแรงโน้มถ่วงของวัตถุท้องฟ้าอื่น ๆ และจะยิ่งเปลี่ยนแปลงง่ายขึ้นยิ่งถ้ามวลของวัตถุท้องฟ้านั้นน้อย ดาวหางและดาวเคราะห์น้อยมีแนวโน้มที่จะเปลี่ยนความเร็วในการหมุนและแกนหมุนเมื่อเคลื่อนผ่านเข้าใกล้ดาวเคราะห์ วัตถุท้องฟ้าในระบบดาวคู่มักจะเกิดการปรับคาบให้สอดคล้องกับคาบการโคจรของมันเอง หรือถ้าคาบไม่เท่ากันอยู่ คาบก็จะกำลังมีการเปลี่ยนแปลงไปในทางนั้น นอกจากนี้แล้วยังมีการเปลี่ยนแปลงได้เนื่องจากการปะทะชนหรือการเกิดแผ่นดินไหว เช่นใน แผ่นดินไหวและคลื่นสึนามิในโทโฮกุ พ.ศ. 2554 ผลที่ตามมาทำให้โลกหมุนเร็วขึ้น 1.8×10-6 วินาที
กีฬาเคอร์ลิงในโอลิมปิกเยาวชนฤดูหนาว 2020 – ประเภททีมผสม

| กีฬาเคอร์ลิง ใน โอลิมปิกเยาวชนฤดูหนาว 2020 |
| --- | --- | --- |

| รายการ | ทีมผสม | คู่ผสม |
ด ค ก
กีฬาเคอร์ลิงในโอลิมปิกเยาวชนฤดูหนาว 2020 ประเภททีมผสม เป็นการแข่งขันกีฬาเคอร์ลิงที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 10-16 มกราคม ค.ศ.2020 โดยได้จัดขึ้นที่ Palladium de Champéryซึ่งการแข่งขันกีฬาเคอร์ลิงครั้งนี้มีนักกีฬาเข้าร่วมแข่งขัน 96 คน จาก 24 ประเทศ
ผู้ที่ได้รับรางวัลชนะเลิศเหรียญทองคือ Lukas Høstmælingen, Grunde Buraas, Nora Østgård และ  Ingeborg Forbregd นักกีฬาจากประเทศนอร์เวย์
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
คิตะฮิโรชิมะ (จังหวัดฮกไกโด)

คิตะฮิโรชิมะ (ญี่ปุ่น: 北広島市; โรมาจิ: Kitahiroshima-shi; ทับศัพท์: คิตะฮิโรชิมะชิ; "นครฮิโรชิมะเหนือ") เป็นนครในจังหวัดฮกไกโด ประเทศญี่ปุ่น มีอาณาเขตทางทิศตะวันตกติดกับนครซัปโปโระ คิตะฮิโรชิมะได้รับการยกฐานะจากเมืองเป็นนครเมื่อวันที่ 1 กันยายน ค.ศ. 1996
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ คิตะฮิโรชิมะ (จังหวัดฮกไกโด)
เว็บไซต์ทางการ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น
กีฬาบาสเกตบอลในโอลิมปิกฤดูร้อน 1976

การแข่งขันบาสเกตบอลในโอลิมปิกฤดูร้อน 1976 เป็นการแข่งขันบาสเกตบอลโอลิมปิกที่จะจัดขึ้นในมอนทรีอออล ประเทศแคนาดา กำหนดแข่งขันระหว่างวันที่ 18-27 กรกฎาคม พ.ศ. 2519 เป็นครั้งแรกที่มีการแข่งขันบาสเกตบอลหญิงเพิ่มขึ้นมา
การคัดเลือก > ชาย

| แอฟริกา | อเมริกา | เอเชีย | โอเชียเนีย | ยุโรป | เข้ารอบอัตโนมัติ |
| --- | --- | --- | --- | --- | --- |
|  อียิปต์ |  เม็กซิโก  ปวยร์โตรีโก |  จีน  ญี่ปุ่น |  อิตาลี  ยูโกสลาเวีย  เชโกสโลวาเกีย |  ออสเตรเลีย |  สหภาพโซเวียต – Gold medal in 1972  สหรัฐ – Silver medal in 1972  คิวบา – Bronze medal in 1972  แคนาดา – Olympic hosts |
การคัดเลือก > หญิง

| อเมริกา | ยุโรป | เข้ารอบอัตโนมัติ |
| --- | --- | --- |
|  สหรัฐ |  บัลแกเรีย |  สหภาพโซเวียต – World Champions  ญี่ปุ่น – 2nd place at the 1975 World Championship  เชโกสโลวาเกีย – 3rd place at the 1975 World Championship  แคนาดา – Olympic hosts |
a  Egypt and China withdrew from the Olympic Games after one match, following the boycott of several African countries against New Zealand. Japan replaced China, while all matches involving Egypt where forfeited.
b  Puerto Rico qualified after winning the silver medal at the 1975 Pan American Games, since the gold medal went to the United States, who had already qualified.
c  Replaced China.
ผลการแข่งขัน > สรุปเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ (USA) | 1 | 1 | 0 | 2 |
| 2 |  สหภาพโซเวียต (URS) | 1 | 0 | 1 | 2 |
| 3 |  ยูโกสลาเวีย (YUG) | 1 | 0 | 1 | 1 |
| 4 |  บัลแกเรีย (BUL) | 0 | 0 | 1 | 1 |
| รวม | รวม | 2 | 2 | 2 | 6 |
ผลการแข่งขัน > ผลการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ชาย รายละเอียด |  สหรัฐ (USA)Phil Ford Steve Sheppard Adrian Dantley Walter Davis Quinn Buckner Ernie Grunfeld Kenneth Carr Scott May Tate Armstrong Tom LaGarde Philip Hubbard Mitch Kupchak |  ยูโกสลาเวีย (YUG)Blagoja Georgievski Dragan Kićanović Vinko Jelovac Rajko Žižić Željko Jerkov Andro Knego Zoran Slavnić Krešimir Ćosić Damir Šolman Žarko Varajić Dražen Dalipagić Mirza Delibašić |  สหภาพโซเวียต (URS)Vladimir Arzamaskov Aleksandr Salnikov Valery Miloserdov Alzhan Zharmukhamedov Andrei Makeev Ivan Edeshko Sergei Belov Vladimir Tkachenko Anatoly Myshkin Mikhail Korkiya Aleksandr Belov Vladimir Zhigily |
| หญิง รายละเอียด |  สหภาพโซเวียต (URS)Olga Barysheva Tamāra Dauniene Natalya Klimova Tatyana Ovechkina Angelė Rupšienė Nadezhda Shuvayeva Nadezhda Zakharova Uljana Semjonova Raisa Kurvyakova Nelli Feryabnikova Olga Sukharnova Tetiana Zakharova |  สหรัฐ (USA)Cindy Brogdon Susan Rojcewicz Ann Meyers Lusia Harris Nancy Dunkle Charlotte Lewis Nancy Lieberman Gail Marquis Patricia Roberts Mary Anne O'Connor Patricia Head Juliene Simpson |  บัลแกเรีย (BUL)Krasimira Bogdanova Diana Dilova Krasimira Gyurova Penka Metodieva Snezhana Mikhaylova Girgina Skerlatova Mariya Stoyanova Margarita Shtarkelova Petkana Makaveeva Nadka Golcheva Penka Stoyanova Todorka Yordanova |
กีฬาเคอร์ลิงในโอลิมปิกฤดูหนาว 2022 – รอบคัดเลือก

| กีฬาเคอร์ลิง ใน โอลิมปิกฤดูหนาว 2022 |
| --- | --- |

รอบคัดเลือก สถิติ
การแข่งขัน
: ชาย
: หญิง
: คู่ผสม
ด ค ก
กีฬาเคอร์ลิงในโอลิมปิกฤดูหนาว 2022 – รอบคัดเลือก เป็นการแข่งขันเคอร์ลิงเพื่อคัดเลือกนักกีฬาเข้าแข่งขันกีฬาโอลิมปิกฤดูหนาว 2022 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 10 ทีมต่อประเภท (นักกีฬาทีมละ 5 คน)
การคัดเลือก

| รายการ | วันที่ | เมืองเจ้าภาพ |
| --- | --- | --- |
| 2020 World Women's Curling Championship | ถูกยกเลิกเนื่องจากการระบาดของโควิด-19 | พรินซ์จอร์จ, แคนาดา |
| 2020 World Men's Curling Championship | ถูกยกเลิกเนื่องจากการระบาดของโควิด-19 | กลาสโกว์, สก็อตแลนด์ |
| 2020 World Mixed Doubles Curling Championship | ถูกยกเลิกเนื่องจากการระบาดของโควิด-19 | เคโลว์นา, แคนาดา |
| 2021 World Men's Curling Championship | 2–11 เมษายน 2021 | แคลกะรี, แคนาดา |
| 2021 World Women's Curling Championship | 30 เมษายน–9 พฤษภาคม 2021 | แคลกะรี, แคนาดา |
| 2021 World Mixed Doubles Curling Championship | 17–23 พฤษภาคม 2021 | แอเบอร์ดีน, สก็อตแลนด์ |
| Pre-Olympic Qualification Event | 1–16 ตุลาคม 2021 | แอร์ซูรุม, ตุรกี |
| Olympic Qualification Event - Men's and Women's | 5–10 ธันวาคม 2021 | TBA |
| Olympic Qualification Event - Mixed Doubles | 12–17 ธันวาคม 2021 | TBA |
ชาตรี เพชรเม็งราย

ชาตรี  เพชรเม็งราย เป็นนักร้องเพลงลูกทุ่ง  เป็นคนจังหวัดเชียงราย  ส้งก้ด ตรีบุปผาโปรโมชั่น   งานเพลง ชุดแรก  หัวใจคนรอ  ในงานเพลงชุดนี้ยังมีเพลงเด่นอีก เช่น  บ่อาจเปลี่ยนใจ  ไม่รู้จะรักใคร
การล้อมเซวัสโตปอล (พาโนรามา)

การล้อมเซวัสโตปอล เป็นภาพพาโนรามาที่วาดโดยฟรันซ์ รูโบ ศิลปินชาวรัสเซีย
ภาพวาดแสดงให้เห็นการโจมตีของฝ่ายสัมพันธมิตรต่อกองร้อยปืนใหญ่มาลาฮอฟ เมื่อวันที่ 6 (18) มิถุนายน ค.ศ. 1855 ระหว่างการล้อมเซวัสโตปอลในช่วงสงครามไครเมีย ซึ่งกองทหารอังกฤษและฝรั่งเศส 173,000 นายถูกกองทหารรัสเซีย 75,000 นายขับไล่ มีภาพวาดของปาเวล นาฮีมอฟ ดาชา พยาบาลชาวรัสเซียและ นีโคไล ปีโรกอฟ เขาวาดภาพนี้ระหว่าง ค.ศ. 1902 ถึง ค.ศ. 1904 ภาพวาดเปิดตัวในอาคารที่ออกแบบเป็นพิเศษใน ค.ศ. 1905 ซึ่งเป็นวันครบรอบ 50 ปีการล้อม ภาพวาดได้รับความเสียหายระหว่างการล้อมเซวัสโตปอลของเยอรมนี-โรมาเนียใน ค.ศ. 1942 และได้รับการบูรณะใหม่ในช่วงคริสต์ทศวรรษ 1950
การสร้าง

รูโบเริ่มทำงานเกี่ยวกับภาพพาโนรามาใน ค.ศ. 1901 เมื่อมาถึงเมืองเซวัสโตปอล เขาศึกษาสถานที่ของการสู้รบและเอกสารทางประวัติศาสตร์ พูดคุยกับผู้เข้าร่วมและผู้เห็นเหตุการณ์ และสร้างภาพวาดเบื้องต้นในเซนต์ปีเตอส์เบิร์ก Shenhena Merten, Frosch และนักเรียน 20 คนจากวิทยาลัยวิจิตรศิลป์บาวาเรีย สร้างสรรค์ภาพวาดขนาดเต็มซึ่งมีความยาว 115 เมตร (377 ฟุต) และสูง 14 เมตร (46 ฟุต) ภาพวาดที่เสร็จสิ้นแล้วถูกส่งไปยังเซวัสโตปอลในฤดูร้อน ค.ศ. 1904 และเปิดเผยต่อสาธารณชนในวันที่ 14 พฤษภาคม ค.ศ. 1905 ซึ่งเป็นวันครบรอบ 50 ปีของการป้องกันเมือง ผู้เยี่ยมชมกลุ่มแรก ได้แก่ ทหารผ่านศึกชาวรัสเซียที่เคยร่วมรบในการล้อม
ค.ศ. 1942

อาคารที่เก็บภาพพาโนรามาได้รับความเสียหายอย่างหนักระหว่างการล้อมเซวัสโตปอลใน ค.ศ. 1942 โดมของอาคารพังทลายลง และตัวภาพพาโนรามาเองก็ถูกไฟไหม้บางส่วน เมื่อสิ้นสุดการล้อม ทั้งธงสงครามของนาซีเยอรมันและธงชาติโรมาเนียถูกชักขึ้นบนโดมที่พังทลายของอาคาร
การอพยพภาพวาดเกิดขึ้นบนเรือลำสุดท้ายที่เดินทางออกจากเมืองเซวัสโตปอล นำโดยเรือพิฆาต ทาชเคนต์ เรือต้านทานการโจมตีของเครื่องบินข้าศึกทั้งหมดได้ยิงเครื่องบินเยอรมันตก 2 ลำและไปถึงฐานที่โนโวรอสซีสค์ ทีมงานทั้งหมดสำหรับการทัพที่ไม่เคยมีมาก่อนนี้ได้รับเครื่องอิสริยาภรณ์และเหรียญรางวัล
ภาพวาด

โดยฟรันซ์ รูโบ
ระเบียงภาพ

พิพิธภัณฑ์การป้องกันเซวัสโตปอลซึ่งจัดแสดงภาพพาโนรามา
คู่หูคู่ฮา (แก้ความกำกวม)

คู่หูคู่ฮา อาจหมายถึง
คู่หูคู่ฮา ภาพยนตร์ไทย พ.ศ. 2536
คู่หู คู่ฮา ละครชุดซิทคอมยอดนิยมของประเทศญี่ปุ่น
กีฬาเคอร์ลิงในโอลิมปิกเยาวชนฤดูหนาว 2020

| กีฬาเคอร์ลิง ใน โอลิมปิกเยาวชนฤดูหนาว 2020 |
| --- | --- | --- |

| รายการ | ทีมผสม | คู่ผสม |
ด ค ก
กีฬาเคอร์ลิงในโอลิมปิกเยาวชนฤดูหนาว 2020  เป็นการแข่งขันกีฬาเคอร์ลิงที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 9-22 มกราคม ค.ศ.2020 โดยได้จัดขึ้นที่ Vaudoise Aréna
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยจะมีนักกีฬาเข้าร่วมแข่งขัน 96 คน จาก 24 ประเทศ
ตารางการแข่งขัน

ตารางข้างล่างนี้เป็นตารางการแข่งขันทั้งหมด 2 รายการ
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
กีฬาบาสเกตบอลในโอลิมปิกฤดูร้อน 2012

การแข่งขันบาสเกตบอลในโอลิมปิกฤดูร้อน 2012 เป็นการแข่งขันบาสเกตบอลโอลิมปิกที่จัดขึ้นในลอนดอน สหราชอาณาจักร กำหนดแข่งขันระหว่างวันที่ 28 กรกฎาคม ถึง 12 สิงหาคม พ.ศ. 2555
สนามที่ใช้ในการแข่งขัน

Basketball Arena
Greenwich Arena (สำหรับนัดชิงชนะเลิศ)
โปรแกรมการแข่งขัน

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| P | รอบแบ่งกลุ่ม | Q | รอบก่อนรองชนะเลิศ | S | รอบรองชนะเลิศ | F | รองชิงชนะเลิศ |

| Event↓/วันที่ → | 28กค>  | 29กค>  | 30กค>  | 31กค>  | 1สค>  | 2สค>  | 3สค>  | 4สค>  | 5สค>  | 6สค>  | 7สค>  | 8สค>  | 9สค>  | 10สค>  | 11สค>  | 12สค>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |

| ทีมชาย |  | P |  | P |  | P |  | P |  | P |  | Q |  | S |  | F |

| ทีมหญิง | P |  | P |  | P |  | P |  | P |  | Q |  | S |  | F |  |
ระบบการแข่งขัน

| Group A | Group B |
| --- | --- |
 อาร์เจนตินา:  ออสเตรเลีย
 ฝรั่งเศส:  บราซิล
 ตูนิเซีย:  จีน
 สหรัฐ:  สหราชอาณาจักร
แชมป์คัดเลือกโอลิมปิก:  สเปน
รองแชมป์คัดเลือกโอลิมปิก: อันดับ3 รายการคัดเลือกโอลิมปิก
คัดเลือกโอลิมปิก รายการ 2012 FIBA World Olympic Men's Qualifying Tournament 2-8 กรกฎาคม 2555 ที่ประเทศ  เวเนซุเอลา
| Group A | Group B |
| --- | --- |
 แองโกลา:  ออสเตรเลีย
 จีน:  บราซิล
 สหรัฐ:  สหราชอาณาจักร
แชมป์คัดเลือกโอลิมปิก:  รัสเซีย
รองแชมป์คัดเลือกโอลิมปิก: อันดับ3คัดเลือกโอลิมปิก
อันดับ4คัดเลือกโอลิมปิก: อันดับ5คัดเลือกโอลิมปิก
คัดเลือกโอลิมปิก รายการ 2012 FIBA World Olympic Women's Qualifying Tournament 25มิย.-1กค. ที่ประเทศ  ตุรกี
ผลการแข่งขัน > สรุปเหรียญ

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  สหรัฐ | 2 | 0 | 0 | 2 |
| 2 |  ฝรั่งเศส | 0 | 1 | 0 | 1 |
| 2 |  สเปน | 0 | 1 | 0 | 1 |
| 4 |  ออสเตรเลีย | 0 | 0 | 1 | 1 |
| 4 |  รัสเซีย | 0 | 0 | 1 | 1 |
| รวม | รวม | 2 | 2 | 2 | 6 |
ผลการแข่งขัน > ผลการแข่งขัน

| รายการ | เหรียญทอง | เหรียญเงิน | เหรียญทองแดง |
| --- | --- | --- | --- |
| ชาย รายละเอียด |  สหรัฐ (USA)  Tyson Chandler  Kevin Durant  เลอบรอน เจมส์  Russell Westbrook  Deron Williams  Andre Iguodala  โคบี ไบรอันต์  Kevin Love  James Harden  Chris Paul  Anthony Davis  Carmelo Anthony  |  สเปน (ESP)  Pau Gasol  Rudy Fernández  Sergio Rodríguez  Juan Carlos Navarro  José Calderón  Felipe Reyes  Víctor Claver  Fernando San Emeterio  Sergio Llull  Marc Gasol  Serge Ibaka  Víctor Sada  |  รัสเซีย (RUS)  Alexey Shved  Timofey Mozgov  Sergey Karasev  Vitaly Fridzon  Alexander Kaun  Evgeny Voronov  Victor Khryapa  Semyon Antonov  Sergey Monya  Dmitry Khvostov  Anton Ponkrashov  Andrei Kirilenko  |
| หญิง รายละเอียด |  สหรัฐ (USA)  Lindsay Whalen  Seimone Augustus  Sue Bird  Maya Moore  Angel McCoughtry  Asjha Jones  Tamika Catchings  Swin Cash  Diana Taurasi  Sylvia Fowles  Tina Charles  Candace Parker  |  ฝรั่งเศส (FRA)  Isabelle Yacoubou  Endéné Miyem  Clémence Beikes  Sandrine Gruda  Edwige Lawson-Wade  Céline Dumerc  Florence Lepron  Émilie Gomis  Marion Laborde  Élodie Godin  Emmeline Ndongue  Jennifer Digbeu  |  ออสเตรเลีย (AUS)  Jenna O'Hea  Samantha Richards  Jennifer Screen  Abby Bishop  Suzy Batkovic  Kathleen MacLeod  Kristi Harrower  Laura Summerton  Belinda Snell  Rachel Jarry  Liz Cambage  Lauren Jackson  |
กีฬาเคอร์ลิงในโอลิมปิกเยาวชนฤดูหนาว 2016

| กีฬาเคอร์ลิง ใน โอลิมปิกเยาวชนฤดูหนาว 2016 |
| --- | --- | --- |

| Singles | ชาย | หญิง |
ด ค ก
กีฬาเคอร์ลิงในโอลิมปิกเยาวชนฤดูหนาว 2016  เป็นการแข่งขันกีฬาเคอร์ลิงที่จัดขึ้นในเมืองลิลเลฮัมเมร์ ประเทศนอร์เวย์ กำหนดแข่งขันระหว่างวันที่ 14-21 กุมภาพันธ์ ค.ศ.2016 โดยได้จัดขึ้นที่ Kristins Hall
ซึ่งการแข่งขันกีฬาเคอร์ลิงครั้งนี้มีการแข่งขันทั้งหมด 2 รายการ คือ ประเภททีมชาย 0 รายการ และประเภททีมหญิง 0 รายการ รายการผสม 2 รายการ โดยจะมีนักกีฬาเข้าร่วมแข่งขัน 64 คน จาก 16 ประเทศ
ตารางการแข่งขัน

ตารางข้างล่างนี้เป็นตารางการแข่งขันทั้งหมด 2 รายการ
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
การศึกษาของญี่ปุ่น

ห้องเรียนทั่วไปของญี่ปุ่น
สังคมญี่ปุ่นให้ความสำคัญกับการศึกษาเป็นอย่างมาก เด็กๆจะได้รับการศึกษาใน 3 ทาง ได้แก่ เรียนโรงเรียนรัฐบาลสำหรับการศึกษาภาคบังคับ เรียนโรงเรียนเอกชนสำหรับการศึกษาภาคบังคับ หรือ เรียนโรงเรียนเอกชนที่ไม่ได้ยึดมาตรฐานของกระทรวงการศึกษา วัฒนธรรม กีฬา วิทยาศาสตร์และเทคโนโลยี (MEXT)
แม้ว่าการเรียนในชั้นมัธยมปลาย จะไม่เป็นการศึกษาภาคบังคับ ประชาชนมากกว่า 90% ก็เข้าเรียนในชั้นมัธยมปลาย นักเรียนมากกว่า 2.5 ล้านคนเข้าเรียนในมหาวิทยาลัยและวิทยาลัย ในอดีต กระบวนการคัดเลือกเพื่อเรียนในชั้นสูงขึ้น ถูกมองว่า "โหด" หรือ "ราวกับสงคราม" แต่ด้วยจำนวนของเด็กญี่ปุ่นที่มีอัตราการเกิดน้อยลง กระแสนี้ก็เปลี่ยนไปในทางอื่น ปัจจุบันโรงเรียนต่างแข่งขันกันเองเพื่อรับนักเรียน เด็กๆจำนวนมากถูกส่งไปยัง จุกุ (โรงเรียนกวดวิชา) นอกเหนือจากการเรียนในโรงเรียน
การศึกษาในสังคมญี่ปุ่น

| 0 | 1 | 2 | 3 | 4 | 5 |
| --- | --- | --- | --- | --- | --- |
คะแนนการศึกษานานาชาติ (พ.ศ. 2546) (คะแนนเฉลี่ยเด็กอายุ 13 ปี, TIMSS การศึกษาคณิตศาสตร์และวิทยาศาสตร์นานาชาติ ครั้งที่ 3, พ.ศ. 2546)
| ประเทศ: (ตัวอย่าง) | อันดับโลก | คณิตศาสตร์ | คณิตศาสตร์ | วิทยาศาสตร์ | วิทยาศาสตร์ |
| ประเทศ: (ตัวอย่าง) | อันดับโลก | คะแนน | อันดับ | คะแนน | อันดับ |
| สิงคโปร์ | 1 | 605 | 1 | 578 | 1 |
| ไต้หวัน | 2 | 585 | 4 | 571 | 2 |
| เกาหลีใต้ | 3 | 589 | 2 | 558 | 3 |
| ฮ่องกง | 4 | 586 | 3 | 556 | 4 |
| ญี่ปุ่น | 5 | 570 | 5 | 552 | 5 |
| เนเธอร์แลนด์ | 7 | 536 | 7 | 536 | 9 |
| อังกฤษ | 10 | 498 | 18 | 544 | 7 |
| สหรัฐอเมริกา | 12 | 504 | 15 | 527 | 11 |
| มาเลเซีย | 18 | 508 | 10 | 510 | 21 |
| อิตาลี | 23 | 484 | 22 | 491 | 22 |
ที่มา:TIMSS Math 2003 และ TIMSS Science 2003
วัฒนธรรมญี่ปุ่นสอนให้เคารพต่อสังคมและมีการสร้างแรงจูงใจให้อยู่รวมเป็นกลุ่มโดยให้รางวัลเป็นกลุ่มมากกว่าจะให้รางวัลเป็นบุคคล การศึกษาของญี่ปุ่นเน้นหนักในเรื่องความขยัน การตำหนิตนเอง และอุปนิสัยการเรียนรู้ที่ดี ชาวญี่ปุ่นถูกปลูกฝังว่าการทำงานหนักและความขยันหมั่นเพียรจะทำให้ประสบความสำเร็จในชีวิต โรงเรียนจึงอุทิศให้กับการสอนทัศนคติ คุณธรรม จริยธรรมให้กับนักเรียนทั้งทางตรงและทางอ้อม เพื่อที่จะพัฒนาอุปนิสัยและมีเป้าหมายในการสร้างประชากรที่สามารถอ่านออกเขียนได้ และปรับตัวให้เข้ากับค่านิยมและวัฒนธรรมของสังคมได้
ความสำเร็จทางการศึกษาของญี่ปุ่นอยู่ในระดับสูงเมื่อเทียบกับมาตรฐานสากล ในการสอบวัดความรู้ด้านคณิตศาสตร์นานาชาติ เด็กญี่ปุ่นถูกจัดให้อยู่ในอันดับต้นๆมาโดยตลอด ระบบนี้เป็นผลมาจากการสมัครเข้าเรียนสูง ตลอดจนอัตราการรับ ระบบการสอบเข้า (การสอบเอนทรานซ์) โดยเฉพาะในระดับมหาวิทยาลัยมีอิทธิพลต่อการศึกษาทั้งระบบเป็นอย่างมาก รัฐบาลไม่ได้เป็นผู้สนับสนุนทางการศึกษาแต่เพียงผู้เดียว โรงเรียนเอกชนก็มีบทบาทสำคัญในด้านการศึกษา รวมถึงโรงเรียนที่อยู่นอกระบบเช่นวิทยาลัยของเอกชน ก็มีบทบาทสำคัญในการศึกษาและเป็นส่วนมากในการศึกษา
เด็กๆส่วนใหญ่จะเข้าโรงเรียนตั้งแต่ชั้นอนุบาล แม้ว่าจะไม่ใช่ส่วนหนึ่งของระบบการศึกษาก็ตาม ระบบการศึกษาเป็นภาคบังคับ เลือกโรงเรียนได้อิสระและให้การศึกษาที่พอเหมาะแก่เด็กๆทุกคนตั้งแต่เกรด 1 (เทียบเท่า ป.1) จนถึง เกรด 9 (เทียบเท่า ม.3) ส่วนเกรด 10 ถึงเกรด 12 (ม.4 - 6) นั้นไม่บังคับ แต่ 94% ของนักเรียนที่จบชั้นมัธยมต้น เข้าศึกษาต่อชั้นมัธยมปลาย ประมาณ 1 ใน 3 ของนักเรียนที่จบชั้นมัธยมปลายเข้าศึกษาต่อในระดับมหาวิทยาลย 4 ปี junior colleges 2 ปี หรือเรียนต่อที่สถาบันอื่นๆ
ญี่ปุ่นเป็นสังคมที่ให้ความสำคัญกับการศึกษาเป็นอย่างมาก และเป็นสังคมที่มีระเบียบวินัย การศึกษาเป็นสิ่งที่น่าเคารพยกย่อง และความสำเร็จเป็นเงื่อนไขสำคัญสำหรับการประสบความสำเร็จในงานและในสังคม ทุกวันนี้ มุมมองแตกต่างออกไป โรงเรียนต่างแข่งขันกันเพื่อรับนักเรียน การสอบเอนทรานซ์กลายเป็นสิ่งที่ stolid in an attempt to maintain operations ทุกวันนี้ โรงเรียนรับนักเรียนในอัตราต่ำกว่าที่รับได้มาก ถือเป็นปัญหาด้านงบประมาณขั้นรุนแรง โรงเรียนถูกสร้างเพื่อรับนักเรียน 1,000 คน แต่กลับรับนักเรียนเพียง 1 ใน 3 ของจำนวนที่รับได้ แต่นี้ไม่ได้ทำให้จำนวนนักเรียนในแต่ละห้องน้อยลง ห้องเรียนส่วนใหญ่มีนักเรียนอยู่ระหว่าง 35 - 45 คน
โครงสร้าง

การศึกษาของญี่ปุ่นถือเป็นความรับผิดชอบระดับชาติ ระดับจังหวัดและระดับเมือง กระทรวงการศึกษาฯ (MEXT) จะมีคณะวิจัยกระบวนการศึกษาคอยให้คำแนะนำและให้แนวทางแก่รัฐบาล ในอดีต "คำแนะนำ"เป็นสิ่งที่ถูกตรวจสอบอย่างรอบคอบ และหลงไปในทางที่ทำให้มีการตัดงบประมาณ (?) อย่างไรก็ตาม การปฏิรูปการศึกษาเมื่อไม่นานมานี้ได้เพิ่มอำนาจให้กับรัฐบาลมากขึ้น MEXT จะตรวจสอบเนื้อหาในตำราเรียนให้มีมุมมองที่เป็นกลางและมีข้อมูลที่ถูกต้องเหมาะสมแก่การสอนนักเรียน ในอดีต MEXT ได้กำหนดเนื้อหาสูงสุดที่จะใส่ในตำราเรียนได้ แต่ปัจจุบันหลังจากปฏิรูปการศึกษา MEXT ได้กำหนดเนื้อหาขั้นต่ำที่จะต้องใส่ในตำรา โรงเรียนหลายโรงเรียนจึงใช้ตำราเรียนและตำราเสริมที่ไม่ได้รับรองโดย MEXT เพราะว่าเนื้อหาในตำราเรียนนั้นอยู่ในระดับต่ำซึ่งไม่สามารถทำให้เกิดความเข้าใจในวิชาอย่างลึกซึ้งได้